93 år gamle Bjarne Lund ble nektet sykehjemsplass til tross for at han er svært pleietrengende og ofte faller.

Av Asbjørn Øyhovden

For rundt tre uker siden søkte 93 år gamle Bjarne Lund sykehjemsplass. Den gamle skogs- og anleggsarbeideren er sterkt pleietrengende og så dårlig til beins at han stadig faller.

Aurskog-Høland kommune avslo søknaden, og bare noen dager etter skjedde det familien fryktet.

– Da fant dem ham på soverommet. Da hadde han falt oppi sin egen urin, for kateteret hadde han dratt av. Han hadde skallet i varmeovnen. Da var han nok veldig utafor, sier Lunds datter Grete Holtet.

Mange tårer

Bjarne ble sendt til sykehus med skader i hode og øye og videre til korttidsplass på sykehjem.

Familien har forsøkt å få fast plass til ham i ett år.

– Jeg har grått mye. Det har jeg, sier Grete Holtet.

– Har du fått noen garantier for at han får plass nå?

– Nei, det har jeg ikke.

– Har ledige plasser

Historien om Bjarne er fra samme kommune som nektet nesten blinde og kols-syke Astrid Løken fast sykehjemsplass.Da ryddet kommunen opp, fortalte TV 2 i forrige uke.

Tirsdag vil ikke fungerende ordfører Kari Mikkelrud (Frp) kommentere enkeltsaker, men hun forteller at kommunen har ledige sykehjemsplasser.

– Vil du gripe inn og rydde opp i dette?

– Det er det helsefaglige som vurderer pasientene.

– Hva vil du gjøre, da?

– Min jobb som politiker er å ha ledige plasser i Aurskog-Høland kommune. Kommunen har mellom fire og seks ledige plasser.

– Hvorfor er ikke de i bruk for de som trenger dem?

– Det er det helsefaglige som vurderer om pasienten trenger plass eller ikke.

LES OGSÅ: Tor ble rundstjålet og lurt av hjelper fra kommunen

– For vanskelig å få plass

Daglig leder i Seniorsaken, Tore Henning Larsen, mener Bjarne er et eksempel på at mange norske kommuner har en altfor høy terskel for å gi sykehjemsplass.

Se reportasje: